ORDE do 26 de agosto de 2005 pola que se aproba a conta xeral de liquidación e se distribúen os bens remanentes da herdanza intestada de José e Josefina Rodríguez Rodríguez.
CONSELLERÍA DE ECONOMÍA E FACENDA — III. OUTRAS DISPOSICIÓNS — 23/09/2005

Por denuncia de Ramón Trigo Castedo, do 28 de novembro de 1997, iniciouse expediente para o recoñecemento da Comunidade Autónoma de Galicia
como herdeira legal dos irmáns José e Josefina Rodríguez Rodríguez, de acordo co disposto nos artigos 153 e 154 da Lei 4/1995, do 24 de maio, de dereito civil de Galicia, que regulan a sucesión intestada a favor da Comunidade Autónoma de Galicia.
José Rodríguez Rodríguez, co derradeiro domicilio en Lugo, finou o 5 de decembro de 1996 e Josefina Rodríguez Rodríguez finou en Lugo o 24 de marzo de 1997 sen outorgar testamento e sen herdeiros lexítimos, datos que quedan acreditados polo Xulgado de Primeira Instancia número tres de Lugo.
Por autos de declaración de herdeiros 195/1998, do 24 de setembro de 1998 e 220/2000, do 20 de setembro, o Xulgado de Primeira Instancia número tres de Lugo declarou vacante as súas herdanzas adxudicando estas á Comunidade Autónoma de Galicia.
Comunicado o auto ao denunciante, este solicitou o premio dentro do prazo previsto e o 17 de novembro de 1999 publicouse no Diario Oficial de Galicia o anuncio polo que se daba publicidade á apertura do prazo de información pública do dito expediente, non habendo ningunha petición dos ditos bens.
A Consellería de Familia, Xuventude, Deporte e Voluntariado de acordo co artigo 14.1º do Decreto 94/1999, do 25 de marzo, sobre réxime administrativo da sucesión intestada en favor da Comunidade Autónoma de Galicia solicitou a excepción do alleamento do piso da rúa Ronda da Muralla 85-3º esquerda e da entreplanta do número 5 da rúa Irmáns Carro da cidade de Lugo para dedicalo a mulleres vítimas de violencia de xénero e menores, dentro polo tanto dos fins de asistencia social aos que se refire o citado decreto. Solicitou tamén os cartos da herdanza para dedicalos aos fins anteriormente descritos.
Fundamentos xurídicos.
Lei 4/1995, do 24 de maio, do dereito civil de Galicia, artigos 153 e 154.
Decreto 94/1999, do 25 de marzo, sobre réxime administrativo da sucesión intestada a favor da Comunidade Autónoma de Galicia.
Lei 3/1985, do 12 de abril, do patrimonio da Comunidade Autónoma galega.
Decreto 50/1989, do 9 de marzo, polo que se aproba o regulamento que executa a Lei 3/1985.
Lei 30/1992, do 26 de novembro, de réxime administrativo das administracións públicas e procedemento administrativo común.
Código civil.
Adoptadas pola Secretaría Xeral e do Patrimonio as oportunas medidas de conservación e administración, presentada a conta xeral de liquidación da
herdanza e feitas as correspondentes propostas de distribución dos bens hereditarios,
RESOLVO:
Primeiro.-Estimar conforme a seguinte conta xeral de liquidación da herdanza de José e Josefina Rodríguez Rodríguez:
A. Bens e dereitosValor
Bens inmobles.
Piso na rúa Ronda da
Muralla 85-3º esquerda  77.951,78 A
Entreplanta do número 5 da
rúa Irmáns Carro  6.468,98 A
Tesouraría.
BBVA CCC 0182 0370 21 0000005354  72.548,21 A
Caixa Galicia CCC 2091 0101 19 3000283287  12.351,48 A
Caixa Galicia CCC 2091 0101 11 3810003054  49.500,44 A
Total de bens e dereitos  218.820,89 A
B. Gastos.
Comunidade de propietarios Ronda da Muralla 85  9.103,37 A
Comunidade de propietarios Irmáns Carro 13  153,47 A
Concello de Lugo, IBI Ronda da Muralla 85  645,86 A
Concello de Lugo, IBI rúa Irmáns Carro 13  102,77 A
Total de gastos  10.005,47 A
C. Total líquido  208.815,42 A
Segundo.-Tendo en conta.
-Os bens hereditarios remanentes líquidos resultantes: 208.815,42 A.
-Os pagamentos realizados pola Consellería de Economía e Facenda: 10.005,47 A.
-A solicitude da Consellería de Familia, Xuventude, Deporte e Voluntariado.
-Que a Vicepresidencia da Igualdade e do Benestar asumiu as competencias en menores e vítimas de violencia doméstica.
-O escrito de denuncia presentado por Ramón Trigo Castedo.
a) Adscribir, en atención ao destino cultural e asistencial a que están afectos estes bens hereditarios, os inmobles e pertenzas do piso da rúa Ronda da Muralla 85-3º esquerda e a entreplanta na rúa Irmáns Carro 13 da cidade de Lugo, inscritos no Rexistro da Propiedade número 1 de Lugo no tomo 1.386, libro 947, folio 37, predio 23.316, inscrición 5ª e no tomo 1386, libro 947, folio 36, predio 23.716, inscrición 4ª, respectivamente, á Vicepresidencia da Igualdade e do Benestar, que solicitou a excepción ao alleamento dos citados bens segundo o artigo 14.1º do Decreto 94/1999, do 25 de marzo, sobre réxime administrativo da sucesión intestada en favor da Comunidade Autónoma de Galicia, sendo por con
ta da citada consellería todas as débedas e obrigas relativas aos inmobles adscritos non incluídas na conta xeral de liquidación da herdanza de José e Josefina Rodríguez Rodríguez.
b) Ordenar o destino de 10.005,47 A á Consellería de Economía e Facenda en compensación dos pagamentos realizados por este departamento á conta dos citados bens hereditarios.
c) Conceder a Ramón Trigo Castedo, con NIF 33649347W, o dereito a recibir o premio previsto no artigo 20 de Decreto 94/1999, cuantificado na cantidade de 20.881,54 A, resultado de aplicar a porcentaxe regulamentaria do 10% á parte que corresponde aos bens relacionados na súa denuncia, e que efectivamente eran de titularidade do causante dos bens líquidos que se obtivesen, 208.815,42 A.
d) Adxudicar a cantidade resultante dos bens hereditarios, 103.513,12 A á Vicepresidencia da Igualdade e do Benestar con destino a finalidades de asistencia social na cidade de Lugo.
Terceiro.-Esta resolución pon fin á vía administrativa e contra dela poderase interpoñer: recurso potestativo de reposición no prazo dun mes, contado desde o día seguinte ao da súa notificación, perante este órgano administrativo de conformidade cos artigos 107, 109 e 116 da Lei 30/1992, de réxime xurídico das administracións públicas e do procedemento administrativo común; ou ben directamente recurso contencioso-administrativo no prazo de dous meses, contados a partir do día seguinte ao da súa notificación, perante a Sala do Contencioso-Adminsitrativo do Tribunal Superior de Galicia, conforme o disposto nos artigos 46, 10 e 14 da Lei 29/1998, reguladora da xurisdición contencioso-administrativa, sen prexuízo de que o interesado considere exercitar calquera outro recurso que coide oportuno.
Santiago de Compostela, 26 de agosto de 2005.
P.D. (Orde do 18 de agosto de 2005)
Juan Hernández López
Secretario xeral e do Patrimonio
da Consellería de Economía e Facenda